Асновай праекта сталі напрацоўкі ў рэчышчы вывучэння і адраджэння старадаўняй беларускай шляхецкай культуры і захапленне ёю аматарамі з творчага аб’яднання “Шляхецкі тэатр “Захаранка Арт-груп”. За час існавання арт-групы мы назапасілі дастаткова гістарычных і культурных здабыткаў, каб можна было на іх аснове захапляльна, цікава і знешне зусім не акадэмічна распавесці цікаўным – і дзеткам, і дарослым – пра самае лепшае з таго, што пакінула нам у спадкаемства арыстакратычная мінуўшчына нашай зямлі.